Rikunarita-ORG/Wikinium huggingface dataset:
# ويكي نواع

|  |
| --- |
| ويكي نواع
 |
|  |
|  |
| **معلومات أساسية** |
| نوع د لمؤسسة | مشروع محتوى من ويكيميديا، Wikimedia multilingual project، ويكي مع تحويل السكريبت، تطبيق د تيليفون و مجموعة بيانات |
| لمؤسس | بنديكت ماندل، دجيمي وييلز و لمؤسسة د ويكيميديا |
| تاريخ د تّأسيس | 14 شتنبر 2004 |
| سّيت رّسمي | species.wikimedia.org |
|  |

**ويكي نواع** هو واحد لمشروع ديال لويكي فالنترنيت، ومدعوم من مؤسسة د ويكيميديا. لهدف ديالو هو يدير واحد لكاتالوغ كبير ومفتوح فيه ڭاع أنواع د لكائنات لحية. هاد لمشروع موجّه كثر للعلماء ؤلباحثين، ماشي لعامة د ناس.

دجيمي واييلز قال بلي لمحررين ماشي ضروري يصيفطو شهادات ديالهم بالفاكس، ولكن لمقالات لي كايقدمو خاصها تكون مقبولة عند لعلماء وتقنين.

لمشروع بدا فشتنبر 2004، ؤتصيفط لعلماء لأحياء من ڭاع لعالم باش يشاركو فيه. وحتى لأبريل 2005، لمشروع تطور وولا فيه واحد لإطار لي كيشمل تصنيف لينيوس(بلنجليزية: Linnaean taxonomy )، ومعاه روابط د لمقالات ويكيپيديا لي كاتشرح كل نوع بوحدو.

## شوف حتا

* لمؤسسة د ويكيميديا
* ويكي كومنز
* ويكي قتيباس
* ويكيداطا

## مصادر برا

* لموقع رسمي ديال ويكي نواع

## مصادر

* قيسارية السياسة
* قيسارية علم الحاسوب
* قيسارية تقانة
# ويكيداطا

|  |
| --- |
| ويكيداطا
 |
|  |
|  |
| **معلومات أساسية** |
| نوع د لمؤسسة | مشروع محتوى من ويكيميديا، رسم معرفي، قاعدة معارف و قاعدة بيانات على الشبكة |
| لمؤسس | ديني فرانديتشيش، ماركوس كروتزش و لمؤسسة د ويكيميديا |
| تاريخ د تّأسيس | 29 أكتوبر 2012 |
| سّيت رّسمي | wikidata.org |
| **معلومات إضافية** |
| أعضاء/ڭزوات | البيانات المعاجمية في ويكي بيانات |
| تسمّات على | ويكي و بيانات |
|  |

ويكي داتا هو واحد لمشروع من مشاريع ويكيميديا لهدف ديالها هو يكون عندنا واحد داتا بايز ( قاعدة بيانات ) حرة على لعالم يمكن لبنادم ولا لماشين ( لآلة ) يقراها و يعدل عليها وهادشي كيخلي ناس يوصلو لمعلومات بحال ويكي كومنز.

## شوف حتا

* ويكي كومنز
* ويكيپيديا

## مصادر برا

* موقع ويكي داتا

## مصادر

* قيسارية السياسة
* قيسارية علم الحاسوب
* قيسارية تقانة
# سمية علمية

أخشان من لفصيلة ديال دّلفين، و سميتو لعلمية Orcinus orca
**تّسمية لعلمية** ؤلا **تّسمية جّوجية** (ب نّڭليزية **binomial nomenclature**) هوّا سيستيم منهاجي ديال تسمية نّواع لحية ب تخدام سمية مركّبة من جوج كلمات لي كيكونو ف لعادة ب لّاتينية ولاكين شي مرات كيقدرو يتخادو من لوغات خرين (ف جميع لحالات كيكونو تابعين ل لڭرامير د لّاتينية). هاد سّمية كاتسمّا **"سّمية جّوجية"** ؤلا **"سّمية لعلمية"** ؤلا **"لبينومية"**. شي مرات كاتسمّا بشكل عرفي تا **"سّمية لّاتينية"**.

لكلمة لّولة د سّمية كاتشير ل لڭنس ديال لكائن ؤ تّانية كاتحدد نّوع ديالو. بحال ف "هوموساپيان" (بنادم) كانلقاو هومو كاتشير ل لڭنس، ؤ "ساپيان" كاتشير ل نّوع لي هوا بنادم لي كانعرفو. ف لقديم كانو نواع خرين ديال بنادم بحال هومو نيانديرطال، هومو هابيليس، ؤ غيرهوم.

لي ختارع هاد سّيستيم هوّا طبيب سويدي سميتو كارولوس لينييوس.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# قرشيقة

|  |
| --- |
| Corsica (co)
 |
|

|  |  |
| --- | --- |
|  |  |

 |
|  |
| **التقسيم لإداري** |
| لبلاد | فرانصا |
| لعاصيمة | أجاكسيو |
| لأقاليم | كورسيكا العليا كورسيكا الجنوبية |
| التأسيس | 11 يناير 1970 |
| **لجغرافيا والسكان** |
| لميساحة | 8,680 كم² |
| بلاصة لعالية | جبل سينتو (2,706 م) |
| شحال دالسكان | 355,486 (2023) |
| **لإدارة** |
|  | جيل سيميوني |
| **معلومات خرى** |
| التوقيت | ڭرينيتش + 1 ڭرينيتش +2 |
| اللوغات | الكورسيكية لفرانساوية |
| السيت الرسمي | لموقع الرسمي |
| كود إيزو 3166-2 | FR-20R |
| **خريطة لجيهة** |
|  |

**قرشيقة** ؤلا **كورسيكا** (ب لفرانساوية **La Corse**، ب نݣليزية **Corsica**) هيّا جزيرة تابعة ل فرانسا ؤ وحدة من 18 إقليم تابع ليها. هيّا حتا رابع أكبر جزيرة ف لبحر دّخلاني. لموقع ديالها كاين ف لجنوب ديال فرانسا، لغرب ديال طاليان، ؤ شمال ديال سردينيا لّي تابعة ل طّاليان، لّي هيّا أقرب أرض يابسة ليها. كاينة فيها سلسلة د جّْبال كتمل تْلتين ديال لمساحة ديالها لّي كتساوي 8722 كلم².

## مصادر

|  |  |
| --- | --- |
|  | ويكيميديا كومنز عندا تصاور و معلومات على **قرشيقة**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# نتيخاب طبيعي

رسمة كاتبيّن الطفرات لوراتية و لإنتخاب الطبيعي. الطفرات لي "مامزيانينش" (كايضرّو لقدرة ديال لكائن باش يعيش و يتكاتر) كيختافيو، و الطفرات "لمزيانين" (لي كايعاونو لكائن باش يعيش و يتكاتر) كيستامرو و كيدوزو ل لأجيال الجاية
**النتيخاب الطّبيعي** (ب لونݣلي : **Natural selection**) هو واحد لعملية ماشي عشوائية، فيها كيتزاد ؤلا كيقل التعاويد د الصفات ؤلا ميزات معينة ف شي ݣروپ سكاني فاش كيوقع تكاثر متنوع (كيتولدو أفراد مختالفين من حيت الصفات)، هو من بين أهم لميكانزمات ديال تطور.

التنوع ديما مضمون بفضل الطفرات لعشوائية لي كدير تغيرات ف الجينوم ديال لكاينات لحية، هاد الطفرات تقدر تورث ل الجيال الجاية، هاد الجينوم لي كيثورت كيتفاعل مع بيئة لي عايش فيها كل كائن، يقدر يكونو شي أفراد عندهم صيفات متميزة كتخليهم كيقدرو على لعيش ؤ التوالد كثر من أفراد خرة، هادشي علاش كيتطور لݣروپ.

لعوامل لي كتأثر علا النجاح د التوالد حتا هي مهمة، هاد لفيكرة طورها تشارلز داروين ؤ سماها ب **النتيخاب الجنسي**، النتيخاب الطبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ تدوّز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ ف اللخر يبانو نواع جديدة، النتيخاب الطبيعي هو لي كيخلي ݣروبات تتطور، هو مختالف على **النتيخاب لإصطناعي**، لي بنادم هو لي كيدير لخدمة ديال الطبيعة ؤ كيغربل صيفات لي بغا ؤ يخليها دوز ل الجيال لي جاية (متلا ف لبهايم و لكلاب).

|  |  |
| --- | --- |
|  | ويكيميديا كومنز عندا تصاور و معلومات على **نتيخاب طبيعي**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ليونانية لقديمة

|  |
| --- |
| ليونانية لقديمة
 |
|  |
| النوع | لوغة و لغة تاريخية |
| **تخدام** |
| أصلية ف | ليونان لقديمة و منطقة البحر الأبيض المتوسط |
| **لخصائيص** |
| لكتبة | الأبجدية اليونانية و نظام خطي ب |
| كاتقرّا ف | Greek studies • أدب كلاسيكي • فقه اللغات الكلاسيكية |
| لوضعية داللوغة | 9 لوغة تانية وصافي |
| **لفاميلة داللوغات** |
| لوغة د بنادم لوغات هندوؤروپية لغات هيلينية |
| **لخاريطة** |
|  |
| **لكواض لي كايعرّفو اللوغة** |
| إيزو 639-2 | grc |
| إيزو 639-3 | grc |
| ڭلوطولوڭ | anci1242 |
| إيطنولوڭ | grc |

**ليونانية لقديمة** ؤلا **ليونانية لبالية** هوّا مصطلح كيشمل جميع شكال ليونانية لي كانو مهضورين و مكتوبين ف ليونان لقديمة ؤ مناطق خرين مابين جوايه 1500 قبل لميلاد تال جوايه 300 قبل لميلاد. هادشي كيشمل ليونانية لميكينية (1500 تال 1200 ق.م)، ليونانية لبالية د لعصر ليوناني لمضلم (1200 تال 800 ق.م)، د ليونان لعتيقة (800 تال 500 ق.م)، و د لفترة ليونانية لكلاسيكية (500 تال 300 ق.م).

ليونانية لبالية هيّا لّوغة د لأداب ليوناني لقديم، بحال لأعمال د هومير، و د لفلسفة ليونانية لقديمة لي كتبوها فلاسفة مشهورين بحال أفلاطون و أرسطو. بزاف د لكلمات د ليونانية لبالية دازو ل لوغات ؤروپية و تا ل لأمازيغية و ل لعربية و لّهجات ديالها. كلمة "كيضار" ف دّاريجة متلاً أصلها من ليونانية لبالية γαιδαροσ، *ڭايضاروص*، لي كاتعني "حمار".

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# صيونص

طابليطة د لغيس د لبالبيليين من جوايه 1800 ق.م مكتوب فيها على التلاتية د پيطاݣوراس.
**صّيونص** هوّا دمير منهاجي لي كيبني ؤ كينضّم لمعرفة على لكون ؤ لموجودات لي فيه، بشكل لي قابل ل تّجريب ؤ تّوقع. صّيونص تقدر تكون قديمة ب لقدومية د لبشرية، ؤ كاينين أدلة أركيولوجية عمرها عشرات ألاف د لعوام بلي بنادم كان كيستعمل لمنهج د صّيونص. دّلائل لمكتوبة كانلقاوها من لفترة د لحضارة لمصرية لقديمة و حضارة بلاد الرافدين مابين 3000 و 1200 قبل لميلاد. لخدمة د هاد لحضارات على لفلك، لماط، و طّب ستافدو منها ليونانيين لقدام و لحضارات لخرة د لفترة لقديمة، ؤ شملات محاولات ل تفسير لأحدات لي كيطراو ف لعالم طّبيعي ب ليعتيماد على أسباب طبيعية، بلاصت تفسيرات موراوية.

بعدما طاحت لإمبراطورية الرومانية لغربية، لخدمة د لفلاسفة و لعولاما د ليونان لقديمة تّنسات ف ؤروپا، ولاكين بقات و بزاف منها تطرجم ل لعربية ؤ تطورات ف لبلدان د لميديطيراني لي دخلات ل لإسلام. لبيزنطيين تا هوما حافضو على بزاف د لوتايق ليونانية لقديمة، تا جابوها ل ؤروپا لغربية بعدما سيطرو لعتمانيين على لقسطنطينية لي ولّات إسطنبول.

صّيونص ديال دابا كاتقسّم ف لعادة ل تلاتة د لفروع لأساسية: صيونص طبيعية بحال لفيزيك، شّيمي، و لبيولوجيا لي كاتدرس لكون، صيونص جتيماعية بحال ليكونومي، لپسيكولوجيا، و الصوسيولوجيا لي كيدرسو لأفراد و لمجتمعات د بنادم، و صيونص شكلية بحال لماط، اللوجيك، و لانفورماتيك النضرية لي كيدرسو سّيستيمات شّكلية لي كاتكون متجرّدة و ماعندهاش علاقة موباشيرة معا لعالم لواقعي.

## لبحث د صيونص

يمكنلنا نوصفو لبحث د صيونص بلي يا بحث أساسي يا بحث تطبيقي. لبحث الأساسي هو لي كيتم لبحث على لمعرفة، ولبحث تطبيقي هو لي كيتم فيه لبحث على حلول لمشاكل لعملية بتخدام هاذ لمعرفة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# كائن حي

إشريكيا كولاي (*E. coli*)، پروكاريوط، هي كائن حي وحيد لخلية ميكروسكوپي.
أميبيات هي يوكاريوط وحيدة لخلية.
فطر لپوليبورات ؤ شجر كاسيات البدور هوما يوكاريوط ضخمة متعددة لخلايا.
ف لبيولوجيا، **لكائن الحي** ولا **لخليقة** هو أي كيان فردي كيجسد خاصيات لحياة، ؤ هو مرادف ل "شكل حياة".

لكائنات لحية كيتكلاصاو على حساب طّاكصونوميا (علم التصنيف) ل بزاف د لمجموعات بحال لحيوانات، نباتات ؤ لفطريات متعددة لخلايا؛ ولا لميكروبات وحيدة لخلية بحال لپروتيستا، لبكتيريا و لأركيا. جميع أنواع لكائنات لحية قادرين على التكاتر، التنمية ؤ النمو، لستقرار الداخلي (الصيانة)، و بعض درجات التجاوب معا لمنبهات. البشر، لكالامار، لفݣّيع ؤ النباتات لوعائية هوما أنواع من لكائنات لحية متعددة لخلايا لي كتطور من خلايا عادية خلال النمو أنسجة ؤ أعضاء متخصصة.

لكائن لحي ياإما يكون پروكاريوط ياإما يكون يوكاريوط، لپروكاريوط كيتمتلو ف جوجت الضومينات – لبكتيريا و لأركييا. لكائنات لحية ليوكاريوطية كتميز ب متلاكها ل نواة خلوية مغلفة ب لغشا و كتحتاوي لخلايا ديالها على حيزات إضافية مغلفة كتسمى عُضَيّات (بحال لميطوكوندريونات عند لحيوانات ؤ لعشوب ؤ لپلاستيدات عند لعشوب ؤ لخز، كلهم كيتعتابرو جاو من لبكتيريا داخلية التعايش). لفطريات، لحيوانات ؤ لعشوب هوما أمتيلا على ممالك ديال لكائنات لحية عند ليوكاريوط.

التقديرات على عدد لأنواع لحية لحالية ديال كوكب لأرض كتراوح مابين 2 مليون حتال 1 تريليون، من بينها 1.7 مليون توتقو. كتر من 99% ديال ݣاع الأنواع الحية – واصلين كتر من خمسة مليار نوع حي – اللي كانو عايشين شي نهار هم منقارضين دابا.

ف 2016، تم التعرف على مجموعة من 355 جين من الجد اللخراني لمشتارك لعالمي (LUCA) ديال لكائنات لحية كاملين.

ف لمجال د البيولوجيا، لكائنات الحية كتمتاز بقدرتها على التكيف مع بيئات متنوعة، وهاد التكيف هو اللي خلاها تبقى وتنجح عبر العصور. واحد من الأمثلة على هاد التكيف هو لميكروبات اللي كتعيش في ظروف قاسية، بحال لميكروبات الحرارية اللي كتعيش في درجات حرارة عالية بزاف حتال 113 درجة مئوية، و لميكروبات المهلحة اللي كتعيش فبحار ملحة بزاف.

من بين لكائنات الحية كاين بزاف للي عندهم دور مهم ف النظام البيئي. مثلا، لحشرات بحال نحل للي كيلعب دور كبير ف عملية لّتلقيح ديال النباتات، وهادشي كيساهم فتوليد لغداء. بدون نحل، كانو بزاف ديال النباتات ما غاديش يقدرو يتكاثرو.

ف لمجال د لبيوميميكري، كاينين بزاف ديال لكائنات لحية اللي مهندسين وعلماء كيحاولو يقلدوها باش يخترعو تكنولوجيا جديدة. مثلا، الجناح ديال لبعوضة اللي عندو تصميم خاص كيسمح لها تطير بلا ما تسوّي ضجة، وكاينين دراسات باش يقلدو هاد التصميم ف طائرات صغيرة بلا ضجة.

ف لمجال د لتكنولوجيا الحيوية، لكائنات الحية كتستخدم ف مجالات متعددة بحال الطب وصناعة لغداء. مثلا، لبكتيريا معدلة وراثيا كتستخدم باش تصنّع لدواء بحال للأنسولين للي كيعالج مرض سكر.

إضافة لهاد الشي، بحوث ف لمجال ديال لكائنات لحية كتساهم ف اكتشاف د أدوية جديدة وعلاجات مبتكرة. كاينين بزاف ديال نباتات وحيوانات ف لغابات الاستوائية اللي كتوفر مركبات كيميائية كيتم اختبارها باش يتم استخدامها ف مجال الطب.

واخا تكون الاختلافات كبيرة بين لكائنات لحية، ولكن كاين وحدة كونية كجمعها، هي: الكائنات الحية كلها كتحمل الجينات اللي كتشفر للمعلومات الحيوية الضرورية للحياة.

## شوف حتا

* أول أشكال الحياة المعروفة

## مصادر

|  |  |
| --- | --- |
|  | ويكيميديا كومنز عندا تصاور و معلومات على **كائن حي**. |
# ضومين (بيولوجيا)

لمستويات ديال تّقسيم طّاكسونومي د لحياة
**ضّومين** (ب نݣليزية **Domain**) ف لبيولوجيا هوّا مجال عام ديال لحياة كيشمل مجموعة ديال لكائنات لحية علا ساس لختيلافات علا مستوى لبنية د لخلية ؤ هوّا أكبر تقسيم طاكسونومي ديال لكائنات لحية. كاينين تلاتة ديال ضّومينات د لحياة: أركيا، بكتيريا ؤ ؤكاريا.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ضومين (بيولوجيا)**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# جغرافيا

خريطة ديال لأرض
**الجغرافيا** ولا **علم وصف الأرض** هي علم تايهتم بدارسة الظواهر الطبيعية والبشرية ديال الأرض. كاتهتم الجغرافيا الطبيعية ولا الفيزيائية بالدراسة ديال البنية الجيولوجية و الجيومورفولوجية و الظواهر الجوية و النبات و الحيوانات. والظواهر الفلكية والشكل ديال الأرض والحجم ديالها والحركة ديالها وعلاقاتها بالكواكب الأخرى. أما الفرع التاني ديال الجغرافيا لي هو الجغرافيا البشرية تايهتم بالدراسة ديال السكان و الأنشطة الاقتصادية و السياسة و الحدود. الفرع الأخير ديال الجغرافيا هو الخرائطية و نظم المعلومات الجغرافية و الاستشعار على لبعد، لي تايهتم بالرسم ديال الخرائط والتحليل ديالها فعلاقتها معا قواعد البيانات.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# روكان

|  |
| --- |
| روكان
 |
|  |
| **معلومات عامة** |
| سمية لعيلمية | Selachimorpha (جوزيف إس. نيلسون، 1984) |
| لخاصية د ترتاب | رتبة عليا |
| تابع ل | نيوسيلاتشي |
| **لعيشة** |
| عايش فلفترة | 425 ملاين دالسنين قبل لميلاد |
| أقدم تاريخ | 450 مليون عام قبل لميلاد |
| **معلومات خرين** |
| لكائن مصدر ديال | زيت كبد القرش \*sharkskin |
| رمز ديال ليونيكود | 🦈 |

**لقرش** ؤلا **لقرص** ؤلا **رّوكان** (سّمية لعلمية **Selachii**) كليدة ديال لحوت فيها كتر من 400 د لأنواع لمفتارسة، ؤ كينقاسمو ل 14 تال 30 فاميلة. صّيد زّايد فيه ف لقرن 20 ؤ 21، أدّا ل تناقص لأعداد ديال بعض لأنواع د رّوكان.

الجدود ديال الروكان، لي كيتسماو كلاضوسيلاكي *cladoselachii*، بانو ف لفترات الجيولوجية من اللخر ديال لؤرضوڤيسي *Ordovician* و الضيڤوني *Devonian*، ولاكين الروكانيات ب الشكل لعصري ديالهوم مابانو تال اللول ديال الجوراسي *Jurassic*، هادي جوايه 200 مليون عام.

الطول ديال نواع الروكان كيتراوح من 17 سنتيميتر (روكان لقنديل لقازام *dwarf lanternshark*) ل 12 ميترو (الروكان لبالينة لي كيتّعتابر أكبر نوع د لحوت ف لعالم). أغلب نواع الروكان ماكيعيشوش ف لما لعدب (بحال الضايات و لويدان)، ولاكين كاينين ستيتناءَات بحال الروكان لعجل *bull shark*، و روكان لويدان *river shark* لي كيعيشو ف لما لعدب و لمالح بجوج.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لقرون لوسطانية

رسمة من لقرون لوسطانية ف فرانسا، كاتمتّل تلاتة د طّبقات ديال لمجتمع لؤروپي: لفرايليا لي شادين لكانيسة، لفرسان لي كيمتّلو لعسكر، ؤ لفلاحين.
**لقرون لوسطانية** ؤلا **لفترة لوسطانية** (ب لعربية *العصور الوسطى*، ب نّݣليزية: Medieval period ؤلا *Middle Ages*) سمية كاتّطلق على فترة ف تّاريخ د ؤروپا، لي كاتبدا تقريباً من لقرن 5 ؤ كاتّسالا ف لقرن 15. هاد لموصطلح كيشير ل مرحلة نتيقالية ف ؤروپا، من فاش طاحت لحضارة رّومانية ب سقوط لإمبراطورية رّومانية لغربية، تال فاش بدات لفترة د نّوضة ف ؤروپا.

لفترة لوسطانية جات مور لفترة لقديمة ؤ قبل من لفترة لعصرية، ؤ كاتقّسم هيّا براسها ل 3 د لفترات هوما لفترة لمبكّرة، لفترة لعالية، و لفترة لمعطّلة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# فݣيعيات

|  |
| --- |
| فݣيعيات
 |
|  |
| **معلومات عامة** |
| سمية لعيلمية | Fungi (Royall T. Moore، 1980) |
| لخاصية د ترتاب | مملكة |
| تابع ل | Holomycota |
| **لعيشة** |
| عايش فلفترة | 410 مليون عام قبل لميلاد |
| **خصايصو** |
| كاين منو | فݣيع \*غزل فطري |
| **معلومات خرين** |
| لكائن مصدر ديال | طعام نباتي |

**لفݣيعيات** (بلعربية: فطر‎ و بنّݣليزية: Fungus) هي أي عضو من لمجموعة ديال الصحيحوعلايف *Eukaryotes* اللي فيها بزاف ديال لخلايق صغيرة بحال لخميرة و لعفن، لي فيه حتى لفݣيع اللي كايتكال. لفݣيعيات فيهم بزاف ديال النواع. العولاما كيقدرو بلي لعدد ديال هاد النواع كيلعب ما بين 2.2 حتى ل 3.8 مليون. ولكن لحد الساعة تقريبا غير 148.000 نوع لي قدو يدرسوها. النواع الحية د لفݣيعيات كيشكّلو مملكة بيولوجية.

تصويرة ديال نوع من لفݣيعيات
## مصادر
# لعاود-ولادة

| لعاود-ولادة |
| --- |
|  |
| حركة فنية، حركة ثقافية |
| لموضع | ؤروپا  |
| جا مور | فن ڭوطي، لقرون لوسطانية، لقرون لوسطانية لمعطلة  |
| جا قبل | باروكية، لفترة لعصرية لمبكرة  |
| تاريخ لبدية | لقرن 14  |
| تاريخ النهاية | لقرن 17  |
| كيدرسو | دراسات لعاود-ولادة  |
| مسمي ب | Renaissance  |

"لولادة د ڤينوس"، لوحة ديال لفنان صاندرو بوتيتشيلي
**لعاود-ولادة** ؤلا **لعاولادة** ؤلا **النوضة** (ب نّݣليزية: renaissance، لعربية: النهضة‎) حاراكة لي بانت ف ؤروپا لي رجّعات لقيمة د لأداب، لفن و لفلسفة ديال ليونان و رّومان، لي كانو فقدوها ف لفترة التاريخية لي كاتسما "لفترة لمضلّمة ف ؤروپا". هاد لحاراكة كانت بدات ف طّاليان، و جات ف لفترة لينتيقالية مابين لقرون لوسطانية و لفترة لعصرية.

ديجا من لقرن 14 كانو شي مدون طاليانية عرفو تطورات تقافية د ما قبل النوضة. معا لمجي د لقرن 15، أغلبية د لمدون د الطاليان، و شي مدون ؤروپية خرة نتاشرات فيهوم هاد لحاراكة، ف هاد لفترة لي كاتسمّا لعاود-ولادة ؤلا "النوضة اللولة". ملي وصل لقرن 16، كانت ؤروپا كاملة دخلات ف لفترة د النوضة.

"النوضة لفنية" هوّا مصطلح لي كيوصف لأعمال لفنية لي تدارو ف هاد لعصر، لي خداو لإلهام ديالهوم من لفن ليوناني الروماني بشكل كبر، و من لفن د لقرون لوسطانية بشكل قل.

هاد لفترة تميّزات تا ب تطور التصورات د لكون، و لإصلاحات دّينية، وسايل جديدة ديال نشر لمعلومات (لمطباعة)، كتيشافات كبار، و تطور قتيصادي لي دعم ؤ تّدعم ب إبداعات و ختيراعات جديدة.

## نوطات لوغاوية

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# عصر تنوير

رسمة ديال أنيسي شارل ڭابرييل لومونيي، ديال ناس كيقراو الطراجيديا د ڤولطير "لميتّم د الشينوا" *L'Orphelin de la Chine* ف صالون ماري تيريز رودي جورفران، جوايه 1812
**عصر التنوير** ولّا **لفترة د الضواو** و كاين لي كيسميه **عصر لعقلAge of Reason* هو واحد لحركة فكرية و فلسفية لي بانت ف أوروپا فلقرن 18 و نعاكسات على لعالم ديال لأفكار و لمواضيع لي كانت كتناقشها الطبقة لعالمة تماكين ف أوروپا.

عصر التنوير نباتق من واحد لحركة أوروپية فكرية و علمية كانت معروفة بسمية ديال حركة "النوضة الإنسانية". و كاين لي كيشوف بلي لكتاب ديال الأصول الرياضية للفلسفة الطبيعية -لي كتبو نيوتن ف عام 1687 واحد من لأعمال التنويرية اللولة و لأساسية. أما المؤرخين لفرنساويين، كيقولو بلي عصر التنوير كيبدا من لفترة ما بين لموت ديال لويس الربعطاش ف فرانسا ف 1715 و لقيام ديال الثورة لفرنساوية، لي كانت ف عام 1789، و لي وقّفات نظام الحكم لقديم، و ف نفس لوقت كيقولو بلي لمسالية ديال هاذ لعصر كانت مع لبدية دلقرن تسعطاش. بزاف ديال لفلاسفة و لعولاما نشرو لأفكار ديالهم ف هاد لفترة على واحد نطاق كبير وهادشي كان ف لملاقيات لعلمية ديالهم، ف لأكاديميات و تا الصالونات الأدبية، و القهاوي، وحتا من لكتوبا لي مطبوعة و الجورنالات و لمنشورات. لأفكار ديال هاد لعصر فتحات الطريق قدام الثورات السياسية ف لقرون تمنطاش و تسعطاش. بزاف ديال لحركات الفكرية لمتنوعة كترجع لأصول ديالها للقرن تسعطاش، و منها الليبرالية و لحركة الكلاسيكية لعصرية، لي كترجع لعصر التنوير. و لعالم الإسلامي كان لعب دور كبير ف لميلاد ديال لفكر التنويري، بفضل لعولاما لمسلمين بحال بن رشد و بن سينا لي درسو لأفكار ليونانية لقديمة، و هادشي ساهم ف تطور ديالها، و جاب مجالات علمية جديدة.

عصر التنوير عرف بزاف ديال لأفكار لي ركزات على السيادة تاع لعقل و التجربة و لأدلة ب لإستعمال ديال الحواس لي هي مصدر ديال لمعرفة، وحتى على المثل العليا بحال لحرية و الرقي و لمسامحة و لمخاوية و لحكومة الدستورية و التفريق بين لكنيسة و الدولة، و لحرية لفردية و لمسامحة دينية.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ڤيروس

|  |
| --- |
| ڤيروس
 |
|  |
| **معلومات عامة** |
| سمية لعيلمية | Virus  |
| لخاصية د ترتاب | ضومين (بيولوجيا) |
| تابع ل | حيويات |
| **خصايصو** |
| كاين منو | viral genome \*قفيصة |
| **لخواص طبيعية** |
| * دورة حياة الفيروس
* virus name
* اسم علمي
* سلالة
* isolate
* متحور
* نوع
* نوع تحتاني
* نمط جيني
* نمط مصلي
 |
| **معلومات خرين** |
| فعايلو | مرض فيروسي \*ذات الرئة الفيروسي |
| ستيعمالات | فيريفور |

**ڤيروس** هو واحد الحاجة صغيرة بزاف ماشي حية كتمرض و كاتكاثر غير لداخل ديال لبنيقات (خلايا) ديال الكائنات لحية. الڤيروس كيتطفل على ڭاع الكائنات الحية. أول وصف تدار ليهم، دارو واحد العالم روسي سميتو ديميتري إيڤانوڤسكي ف عام 1892. ل حد ساعة كاين كثر من 11.000 نوع ديال الڤيروسات لي تم لكتشاف ديالهم. لعلم لي كيدرس الڤيروسات كيتسما الڤيرولوجيا.

* تصويرة ب لميكروسكوپ الإلكتروني ل لڤيروس ديال الرواح

## مصادر
# قبلوعلايف

|  |  |
| --- | --- |
|  |  **مقالة ناقصينها تصاور**. هاد لمقالة ناقصينها تصاور، حاول تزيد تصاور ماعليهاش كوپيرايت ف/من كومنز. باش تعرف كيفاش تزيد تصويرة ف مقال، شوف صفحة لمعاونة. يلا بان ليك بلي هاد لمقال مامحتاجش ل تصاور، زيد التصنيف تصنيف:ستيتناء من طاݣ ناقصين تصاور ف لّخر معا التصنيفات و حيّد هاد لموضيل.  |

**لقبلوعلايف** (بلعربية: *بدائيات النوى*، بلفرانساوية :*Procaryotes*) هوما واحد النوع من لخلايق مكونين من واحد لخلية صافي ؤ ماعندهومش علفة ؤ لا حتا عضيوة داخل سيتوپلازمية لعكس ديال **صحيحوعلايف** ، **لقبلوعلايف** اللي موجودين دابا هوما لباكتيريات و السهميات.

## أصل د لكلمة

قبلوعلايف سمية تركبات من جوج كليمات: "قبلو" منسوبة ل "قبل" و "علايف" اللي هيا الجماعة لمنسوبة ل "علفة"، تدرجات من ليونانية لبالية: علفة = κάρυον، بينما قبل = pro.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |

|  |  |
| --- | --- |
|  | ويكيميديا كومنز عندا تصاور و معلومات على **قبلوعلايف**. |
# لموسوعة لبريطانية

|  |
| --- |
| لموسوعة لبريطانية
 |
|  |
|  |
| **معلومات عامة** |
| عنوان أصلي | Encyclopædia Britannica |
| نوع د لكتاب | موسوعة |
| طبعات ؤ طرجمات | موسوعة بريتانيكا الطبعة الأولى، موسوعة بريتانيكا الطبعة الثانية، موسوعة بريتانيكا الطبعة الثالثة، Encyclopædia Britannica Fourth Edition، موسوعة بريتانيكا الطبعة الخامسة، Encyclopædia Britannica Sixth Edition، Encyclopædia Britannica Seventh Edition، Encyclopædia Britannica Eighth Edition، موسوعة بريتانيكا الطبعة التاسعة، Encyclopædia Britannica Tenth Edition، الموسوعة البريطانية الطبعة 11، موسوعة بريتانيكا 1922، Encyclopædia Britannica Thirteenth Edition، Encyclopædia Britannica Fourteenth Edition، موسوعة بريتانيكا الطبعة الخامسة عشر، موسوعة بريتانيكا على الإنترنت، Children's Britannica و الموسوعة البريطانية الجديدة (الطبعة 15) |
| مؤلف | Andrew Bell |
| لبلاد لأصلية | لمملكة لمتاحدة و الولايات المتاحدة د ميريكان |
| لّوغة لأصلية | الإنجليزية البريطانية |
| لكوپيرايت | ضومين عام |
| سّيت رّسمي | britannica.com |

**لموسوعة لبريطانية** (ب لّاتينية **Encyclopædia Britannica**) هيّا موسوعة كاتصدر ب نّݣليزية، ؤ كاتّعتابر أقدم موسوعة ب هاد لّوغة. كاتعرض مجموعة د لمواضيع لمعرفية مليستية ب ترتيب ألفبائي، ؤ بدات كاتخرج ف 1768 ف إدينبرا ف سكوطلاندا. لموسوعة عتامدات من لبدية على حرايفيا ف كلا ضومين، زيادة على لكتاتبيا لي كيألّفو مقالاتها. لموسوعة كاتّراجع بشكل مستامر باش تحسّن لجودة د لأسلوب ؤ دّقة د لمعلومات ديالها، ؤ كيخرجو منها نوساخ جداد بشكل مداوم باش يعكسو تّطور د لمعرفة لبشرية. نّسخة لّولة ديالها خرجات على 3 د لݣزوات مابين 1768 ؤ 1771، ب مجموع د 2500 صفحة.

نّسخة تّانية كانت طموحة كتر، ؤ صدرات ف 10 د لݣزوات ب 9000 صفحة ف لمجموع، مابين يونيو 1777 ؤ شتنبر 1784. نّوساخ من تّالتة تال نمرة 15، لي صدرات ف سّبعينات د لقرن 20، زادت وسّعات لحجم د لموسوعة ؤ لمجالات لي كاتطريطيها. ف لبدية د عوام 1980 دخلات لموسوعة لبريطانية ل لعالم رّقمي، ؤ بدات كاتخرج على شكل سي دي كيتّقرا ف لورديناتور. ف 1994، دارت أول سيت ديالها ب عنوان  لي كان ب لخلاص. ف 1999، بان سّيت لي كاين دابا  لي مفتوح فابور.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# شمال إفريقيا و الشرق لأوسط

شحال غالبا هاد الدول/مناطق كيتعتابرو MENA/WANA ف التعريفات:  تقريبا ديما   بعض المرات   قليل فين كيعتابروهم
**شمال إفريقيا و الشرق لأوسط** (ب نّݣليزية: Middle East and North Africa، ب إختصار **MENA**، نطق *مينا*) كتشير ل مجموعة من البلدان لي جاية من جهة منطقة شمال إفريقيا و الشرق الأوسط. معروفة أيضا بهاد السميات **WANA** ،**SWANA** ولا **NAWA**، فين كيشير بلاصة الشرق الأوسط على أنه غرب آسيا (ولا بحال "جنوب غرب آسيا" ف حالة "SWANA") و هي طريقة للإشارة ل منطقة جغرافية بلاصت من لمصطلح السياسي.

بحال معرف إقليمي، غالبًا كتستخدم منطقة شمال إفريقيا و الشرق الأوسط (MENA) ف الأوساط الأكاديمية والتخطيط العسكري والإغاثة ف حالات الكوارث والتخطيط الإعلامي (بحال منطقة بث) و كتابة الأعمال.

## قائمة لبلدان

### على حساب تعريف البنك الدولي

|  |  |  |  |  |
| --- | --- | --- | --- | --- |
| * لمغريب
* الأردن
* الإمارات العربية المتحدة
* البحرين
 | * الجزائر
* السعودية
* السودان
* الصومال
* الكويت
 | * العراق
* اليمن
* تونس
* سلطنة عمان
 | * سوريا
* فلسطين
* قطر
* لبنان
 | * ليبيا
* مصر
* موريتانيا
* تركيا
* إيران
* قبرص
 |

## مصادر